**COVID-19 și modalități speciale de vot:**

***Ce pot face organismele de management electoral pentru pregătirea alegerilor?***

***Organizat de Institutul Internațional pentru Democrație și Asistență Electorală (International IDEA) și Autoritatea Electorală Permanentă din România***

*10 June 2020*

## Notă conceptuală

Institutul Internațional pentru Democrație și Asistență Electorală (International IDEA) și Autoritatea Electorală Permanentă a României vor organiza o masă rotundă online intitulată *COVID-19 și modalități speciale de vot: Ce pot face organismele de management electoral pentru a se pregăti pentru alegeri?* Obiectivul acestui eveniment online este de a împărtăși cunoștințe și informații despre utilizarea unei game variate de modalități speciale de vot pe măsură ce țările se pregătesc să organizeze alegeri în contextul în care situația epidemiologică presupune adoptarea unor metode speciale pentru a asigura siguranța organizatorilor alegerilor și alegătorilor.

Conform informațiilor colectate de International IDEA, de la debutul pandemiei COVID-19, aproximativ douăzeci de țări de pe glob au organizat alegeri așa cum au fost programate inițial (nouă dintre acestea au fost procese electorale la nivel național), în timp ce cincizeci și trei de țări au decis să reprogrameze alegerile pentru o dată ulterioară (optsprezece fiind procese electorale la nivel național). În unele cazuri, guvernele au invocat situații de urgență, declanșând automat amânarea alegerilor. Alții au invocat tipuri speciale de situații de urgență, cum ar fi urgențele epidemiologice, care nu declanșează amânarea alegerilor, dar implică provocări fără precedent și nefamiliare – astfel guvernele s-au putut asigura că cerințele epidemiologice relevante de igienă și distanțare fizică sunt îndeplinite în timpul alegerilor. În multe alte țări, incertitudinile pandemiei vor continua să influențeze liniile directoare de sănătate publică referitoare la activitățile în care oamenii se adună în mulțimi și unde au loc diferite interacțiuni și tranzacții fizice. Acest lucru a afectat deja activitățile pre-electorale, cum ar fi instruirea experților electorali, înregistrarea și verificarea alegătorilor, oficialii electorali fiind nevoiți să le desfășoare în conformitate cu noile reglementări.

**Modalitățile speciale de vot** includ, în mod convențional, formele de vot anticipate, prin corespondență, online și prin procură. Unele dintre aceste forme implică votul în secțiile de vot supravegheate, iar altele permit votul fără/în afara secțiilor de votare. Un număr din ce în ce mai mare de țări din Europa au folosit aceste alternative, votul timpuriu, prin corespondență și prin procură devenind tot mai frecvent utilizate în ultimul deceniu. Cu toate acestea, Estonia rămâne singura țară europeană cu vot online pentru procesele electorale de la nivel național. În ultimele luni, pandemia COVID-19 a determinat multe guverne și organisme de gestionare a alegerilor să ia în considerare din ce în ce mai mult adoptarea de noi măsuri sau extinderea acestor modalități speciale de vot pentru a evita aglomerația din secțiile de votare în ziua votării.

Metodele de vot care implică votarea în afara unei secții de votare supravegheată, cum ar fi formularele de vot online și prin corespondență, ridică preocupări operaționale și de integritate și necesită teste scrupuloase și adesea lungi sau procese legislative de durată. Pentru votul în mod tradițional, exemplele alegerilor desfășurate în ultimele săptămâni în țări precum Coreea de Sud oferă informații utile cu privire la măsurile care pot fi adoptate pentru a atenua riscurile la care se supun alegătorii care votează în secțiile de votare.

**Obiectivul evenimentului**

Această discuție online între practicieni electorali își propune să încurajeze schimbul de cunoștințe între organismele de management electoral și furnizorii de asistență electorală cu privire la utilizarea unei varietăți de modalități speciale de vot în timpul organizării alegerilor sub restricții de sănătate.

Incertitudinea este ceea ce diferențiază situația actuală de alte situații cunoscute care justifică analiza riscurilor și planificarea de urgență. Situația prezentă presupune o colaborare consolidată și un schimb coordonat de cunoștințe între practicieni. De asemenea, se încurajează ca procesul decizional al experților să fie realizat în conformitate cu noile realități. Aceste schimburi de experiență pot oferi practicienilor electorali cunoștințe utile nu numai în legătură cu alegerile din 2020, dar pot ajuta la informarea transformărilor pe termen mediu și lung pentru a face alegerile mai sigure. Reuniunea online nu va acoperi în detaliu preocupările și strategiile de atenuare pentru desfășurarea campaniilor politice electorale.

Această discuție dintre experți face parte dintr-o serie de acțiuni pe care International IDEA le-a dezvoltat în contextul pandemiei COVID-19. Materialele realizate își propun să susțină țările în asigurarea că alegerile organizate sau amânate din cauza pandemiei COVID-19 susțin standardele alegerilor libere și corecte, asigurând în același timp sănătatea alegătorilor și a organizatorilor alegerilor.

**Participanți la eveniment**

Masa rotundă online va reuni experți din International IDEA, AEP, precum și reprezentanți ai organelor de management electoral și experți din structurile de asistență electorală din Europa.

**Format eveniment**

Având în vedere limitările pe care le implică formatul online, masa rotundă va avea o durată limitată (maxim 2,5 ore) și va fi organizată în două părți: prezentări și o sesiune de întrebări și răspunsuri. Vorbitorii vor fi selectați din organismele de management electoral. Alți participanți pot include furnizori internaționali de asistență electorală.

**Întrebări abordate în cadrul întâlnirii:**

Participanții vor discuta și vor împărtăși experiențe despre:

• Prezentarea generală a modalităților speciale de vot existente în prezent în Europa; ce metode sunt utilizate frecvent, care sunt opțiunile și riscurile asociate pentru adoptarea lor pe termen scurt și mediu;

• Votarea la secție: măsuri de atenuare a riscurilor pentru sănătate, însoțirea acestora de măsuri de educare și informare a alegătorilor, costuri financiare suplimentare;

• Experiențe în evaluarea de reglementare a modalităților speciale de vot;

• Planificarea de urgență întreprinsă de organismele de management electoral;

• Ce sprijin este necesar din partea furnizorilor de asistență electorală?